Resep: BiltongsopLewer 4-6 porsies Bestanddele: 125 g botter of margarien 200 ml (110g) Snowflake-koekmeel 500 ml melk 1.5 liter beesvleisaftreksel 2 ml fyn meutmuskaat 2 ml fyn koljander sout en varsgemaalde swartpeper na smaak 200 ml vars room 310 ml (100 g-pakkie) biltongpoeier 200 ml (80 g) gerasperde Cheddarkaas ekstra biltongpoeier vir garnering Metode: 1. Smelt botter in ‘n medium swaarboomkastrol. Voeg meel by en roer sowat 1 minuut oor lae hitte.Voeg melk by en kook oor matige hitte; klop voortdurend tot sous glad is en effens verdik het. 2. Voeg aftreksel, speserye en geurmiddels by. Laat sowat 10 minute prut; klop voortdurend tot die sop verdik het. 3. Voeg room en biltongpoeier by en maak deurwarm. Verwyder van hitte en voeg kaas by. Garneer met ekstra biltongpoeier en bedien as voorgereg of ligte maaltyd, saam met warm broodrolletjies. Resep oorspronklik gepubliseer in Die Uitsonderlike Snowflake Versameling Uitgewer: RandomHouseStruik Prys: R180-00* *Prys onderhewig aan verandering